Document ID: /roh_data/filtered/fineweb-2-filterrobots_roh.jsonl.gz/60681

En quest plan duai vegnir reglà co ch'ins po far diever da la Ruinaulta en l’avegnir. Davent dals chauns che ston vegnir mess en chadaina fin tar las sendas che mainan tras quella regiun è tut reglà en il plan directiv.
Pro Natura è la dira nusch
Tenor Urs Giezendanner, il responsabel da la regiun Surselva, è la dira nusch la posiziun da la Pro Natura. Quella na vul nagina senda da viandar sin l'autezza dal Rain. Il territorri stoppia restar protegì. Fin l'auter onn vegn ina gruppa da lavur ad elavurar e reglar questas posiziuns.
Punt tranter Schluein e Castrisch n'è betg pertutgada
Betg pertutgada dal nov plan directiv è la punt planisada tranter Schluein e Castrisch. Questa punt è gia in pass vinavant ed è inoltrada sco project tar il chantun.
La punt existenta vegn be nizzegiada auter e perquai na vegn ella betg tractada el plan directiv nov. Tut ils auters projects en la Ruinaulta ston spetgar fin ch'il plan directiv è sut tetg e quai savess anc cuzzar, manegia Urs Giezendanner.
RR novitads 06:00